মহান মে দিবস: অধিকার আদায়ের রক্তঝরা সংগ্রামের গৌরবময় দিন | doshdik.com
| ০১ মে ২০১৯ | ৬:০১ অপরাহ্ণ | পড়া হয়েছে 158 বার
মহান মে দিবস । দিনটি শ্রমজীবী মানুষের অধিকার আদায়ের রক্তঝরা সংগ্রামের গৌরবময় দিবস হিসেবে সারাবিশ্বে পালিত হয়। দিবসটি উপলক্ষে পৃথক বাণী দিয়েছেন রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা। এছাড়া জাতীয় পার্টি-জেপিসহ বিভিন্ন সংগঠন পৃথক বিবৃতিতে শ্রমিকের ন্যায্য মজুরি ও অধিকার এবং নিরাপদ কর্মপরিবেশ সৃষ্টির তাগিদ দিয়েছে।
মহান মে দিবস উপলক্ষে জাতীয় পার্টি-জেপির চেয়ারম্যান এবং সাবেক মন্ত্রী আনোয়ার হোসেন মঞ্জু এমপি ও দলের সাধারণ সম্পাদক সাবেক শিক্ষামন্ত্রী শেখ শহীদুল ইসলাম দেশের মেহনতি মানুষ তথা বিশ্বের শ্রমিক সমাজকে শুভেচ্ছা ও অভিনন্দন জানিয়েছেন। দলটির পাঠানো বিবৃতিতে বলা হয়, এবার এমন একসময়ে মহান মে দিবস এসেছে, যখন বাংলাদেশ অর্থনৈতিক ক্ষেত্রে দ্রুত সাফল্যের দিকে এগিয়ে যাচ্ছে। আমরা এসকল শ্রমিকের ন্যায্য মজুরি ও অধিকার এবং নিরাপদ কর্মপরিবেশ সৃষ্টির উপর গুরুত্বারোপ করছি। আশা করছি সরকার ও শিল্পোদ্যোক্তাগণ সেসব ক্ষেত্রে যথাযথ ব্যবস্থা গ্রহণ করবেন। এদিকে মে দিবস উপলক্ষে শোভাযাত্রাসহ বেশকিছু কর্মসূচি গ্রহণ করেছে ঢাকা জেলা সড়ক পরিবহন যানবাহন শ্রমিক ইউনিয়ন।